Danske Kevin Magnussen (McLaren) er blevet tildelt andenpladsen i årets første Formel 1-grandprix, efter at Daniel Ricciardo (Red Bull) er blevet diskvalificeret fra sin andenplads.

Dommerpanelet i Melbourne har straffet Ricciardo for at bryde reglerne for brug af brændstof.

Forseelsen er, at australierens bil har har haft et større forbrug af brændstof end det tilladte. Ifølge reglerne må motorerne ikke have et højere forbrug end 100 liter i timen.

Af dommernes beslutning fremgår det dog, at Red Bull-holdet har lavet en brøler, og at den australske kører reelt er uden skyld.

Dommen betyder, at Magnussen rykker en placering op ad podiet og kan tage 18 i stedet for 15 point med fra sin debut i Formel 1.

Dagen blev også lidt bedre for Magnussens holdkammerat, Jenson Button, der overtager løbets tredjeplads.

Tyske Nico Rosberg (Mercedes) vandt løbet i Melbourne og topper VM-stillingen med 25 point.